

 ประกาศด่านตรวจคนเข้าเมืองท่าอากาศยานหาดใหญ่

 เรื่อง แผนบริหารจัดการความเสี่ยงต่อการรับสินบน

## ของด่านตรวจคนเข้าเมืองท่าอากาศยานหาดใหญ่ ประจำปีงบประมาณ พ.ศ.๒๕๖๘

##  -------------------------------

 ตามยุทธศาสตร์ชาติ ว่าด้วยการป้องกันและปราบปรามการทุจริต และการขับเคลื่อนของด่านตรวจคนเข้าเมืองท่าอากาศยานหาดใหญ่ ดำเนินการตามแนวทางที่สำนักงานคณะกรรมการป้องกันและปราบปรามการทุจริตแห่งชาติ กำหนดแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) ของ ตรวจคนเข้าเมืองจังหวัด ด่านตรวจคนเข้าเมือง ประจำปีงบประมาณ พ.ศ.๒๕๖๗ เพื่อใช้เป็นกลไกการขับเคลื่อนยุทธศาสตร์ชาติ ว่าด้วยการป้องกันและปราบปรามการทุจริต ให้บรรลุเป้าหมาย โดยการดำเนินงานการเปิดเผยข้อมูลสาธารณะ (Open Data Integrity & Transparency Assessment (OIT)) กำหนดให้มีการประเมินความเสี่ยงต่อการรับสินบนของหน่วยงาน และด่านตรวจคนเข้าเมืองท่าอากาศยานหาดใหญ่ ได้แสดงเจตจำนงในการปฏิบัติราชการด้วยความซื่อสัตย์สุจริต โปร่งใส และต่อต้านการทุจริตและประพฤติมิชอบของข้าราชการตำรวจในสังกัดด่านตรวจคนเข้าเมืองท่าอากาศยานหาดใหญ่ นั้น

เพื่อให้การปฏิบัติราชการของด่านตรวจคนเข้าเมืองท่าอากาศยานหาดใหญ่เป็นไปด้วยความ

เรียบร้อย บรรลุเป้าหมาย จึงประกาศใช้แผนบริหารจัดการความเสี่ยงต่อการรับสินบนของด่านตรวจคนเข้าเมืองท่าอากาศยานหาดใหญ่ ประจำปีงบประมาณ พ.ศ.๒๕๖๘ ให้ข้าราชการตำรวจในสังกัดได้ใช้เป็นแนวทางในการปฏิบัติหน้าที่ รายละเอียดปรากฏตามเอกสารแนบท้ายประกาศนี้

 จึงประกาศให้ทราบโดยทั่วกัน

 สั่ง ณ วันที่ ๓๐ ตุลาคม พ.ศ.๒๕๖๗

 พันตำรวจโท 

 (สราวุธ นพกาศ)

 สารวัตรด่านตรวจคนเข้าเมืองท่าอากาศยานหาดใหญ่